Document ID: 32006D0480

KOMISSION PÄÄTÖS,
tehty 11 päivänä heinäkuuta 2006,
vuoden 2003 liittymisasiakirjan liitteessä IX olevan lisäyksen B muuttamisesta Liettuan tiettyjen liha-alan laitosten osalta
(tiedoksiannettu numerolla K(2006) 3115)
(ETA:n kannalta merkityksellinen teksti)
(2006/480/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisasiakirjan ja erityisesti sen liitteessä IX olevan 5 luvun B jakson I alajakson d alakohdan
sekä katsoo seuraavaa:
(1)
Tietyille liittymisasiakirjan liitteen IX lisäyksessä B (1) luetelluille Liettuan laitoksille on myönnetty siirtymäajat.
(2)
Vuoden 2003 liittymisasiakirjan liitteen IX lisäystä B on muutettu komission päätöksillä 2004/472/EY (2), 2004/473/EY (3), 2005/421/EY (4) ja 2005/657/EY (5).
(3)
Liettuan toimivaltaisen viranomaisen virallisen ilmoituksen mukaan tietyt liha-alan laitokset ovat saattaneet päätökseen tarvittavat uudistukset ja täyttävät nyt täysin yhteisön lainsäädännössä asetetut vaatimukset. Yksi laitos on lakkauttanut toimintansa. Kyseiset laitokset olisi siksi poistettava siirtymäajan piiriin kuuluvien laitosten luettelosta.
(4)
Vuoden 2003 liittymisasiakirjan liitteen IX lisäystä B olisi siksi muutettava. Selkeyden vuoksi se olisi korvattava.
(5)
Tässä päätöksessä säädetyistä toimenpiteistä on ilmoitettu elintarvikeketjua ja eläinten terveyttä käsittelevälle pysyvälle komitealle,
ON TEHNYT TÄMÄN PÄÄTÖKSEN:
1 artikla
Korvataan vuoden 2003 liittymisasiakirjan liitteen IX lisäys B tämän päätöksen liitteellä.
2 artikla
Tämä päätös on osoitettu kaikille jäsenvaltioille.
Tehty Brysselissä 11 päivänä heinäkuuta 2006.

Labels: 17
7
0
6
18
15